ZIŅOJUMS

par Tirgus izpētes veikšanas nepieciešamību

Rēzeknē

15.09.2021.

|  |  |
| --- | --- |
| 1. Pasūtītāja nosaukums | Rēzeknes pilsētas Izglītības pārvalde, Atbrīvošanas aleja 91, Rēzekne, LV 4600  e-pasts: [izglitiba@rezekne.lv](mailto:izglitiba@rezekne.lv)  kontaktpersona: Tatjana Tokareva, tel. 29133800 |
| 2. Iepirkuma priekšmets | **Supervīziju īstenošana Rēzeknes pilsētas izglītības iestāžu**  **Pedagogiem,** psihoemocionāla atbalsta programmas –  Supervizija pedagogiem Covid - 19 pandēmijas  radīto seku mazināšanai – ietvaros, pamatojoties uz Ministru  kabineta 2021.gada 27.maija rīkojumu Nr.350 “Par finanšu  līdzekļu piešķiršanu no valsts budžeta programmas  “Līdzekļi neparedzētiem gadījumiem””. |
| 3. Paredzamā līgumcena *(ar PVN)* | Nepārsniedzot 4500.00 EUR |
| 4. Prasības / tehniskā specifikācija | Tehniskās specifikācija - pielikums Nr. 1  Finanšu piedāvājuma forma - pielikums Nr. 2 |
| 5. Kritēriji, pēc kuriem tiks izvēlēts piegādātājs | Viszemākā cena. |
| 6.Piedāvājuma iesniegšanas veids un laiks | Elektroniski uz e-pastu: [tatjana.tokareva@rezekne.lv](mailto:tatjana.tokareva@rezekne.lv) piedāvājumus sūtīt līdz 22.09.2021. plkst.12.30 |

Atbildīgā persona: Rēzeknes pilsētas Izglītības pārvaldes speciāliste Tatjana Tokareva

**1.pielikums**

**Pasūtītājs:** Rēzeknes pilsētas Izglītības pārvalde, Atbrīvošanas aleja 91, Rēzekne, LV 4600

**Līguma priekšmets:** Supervīziju īstenošana Rēzeknes pilsētas izglītības iestāžu pedagogiem.

**Pieejamais finansējums: 4500,00 EUR**

**Pakalpojuma īstenošanas vieta: Pēc situācijas** (klātiene vai attālināti)

* Klātiene telpās (atbilstoši valstī noteiktajām epidemioloģiskās drošības prasībām);
* attālināti (izmantojot tiešsaistes video saziņas servisu).

**TEHNISKĀ SPECIFIKĀCIJA**

|  |  |  |  |  |  |
| --- | --- | --- | --- | --- | --- |
| **Nosaukums** | **Prasības, apraksts** | **Nodarbību norises laiks** | **Supervīziju dalībnieku**  **un grupu skaits**  (ne vairāk 10 cilvēku grupā)  (vienai grupai - trīs supervīzijas stundas) | | **Materiāli tehniskais nodrošinājums** |
| **Pedagogu grupas** | **Administrācijas**  **grupas** |
| Supervīziju īstenošana  Rēzeknes pilsētas  izglītības iestāžu  pedagogiem | Nodrošināt supervīziju pakalpojumus Rēzeknes pilsētas izglītības iestāžu 200 pedagogiem un 47 administrācijas darbiniekiem, ar mērķi:   * Sniegt pedagogiem mērķtiecīgu psihoemocionālu atbalstu. * Palīdzēt pedagogiem atrisināt gan profesionālas, gan personiskas problēmas. * Veicināt pedagogiem jauna skatījuma un zināšanu ieguvi, sekmējot produktīvu un kvalitatīvu turpmāko darbu.   **Vienas supervīzijas ilgums ir 3 stundas vienai grupai!** | Precīzs supervīziju norises laiks un grafiks tiks sastādīts savstarpēji vienojoties pēc līguma noslēgšanas. | **23** | **7** | Pakalpojuma sniedzējs veic pasūtījuma izpildi izmantojot savus materiālus un aprīkojumus. |

**Citas piedāvājumam izvirzītās prasības:**

* 1. Kopā ar finanšu piedāvājumu iesniegt programmas realizācijā iesaistīto lektora/-u CV ( supervizoram jābūt sertificētām (noradīts sertifikāta numurs) un vai sertifikāts ir derīgs brīdī,

kad tiek sniegta supervīzija. Tiks izvelēta persona, kurai ir augstāka izglītība un supervizora profesionāla kvalifikācija un pieredze.

* 1. Rēzeknes pilsētas Izglītības pārvalde plāno slēgt līgumu (Pielikums Nr.3.) ar vairākiem izpildītājiem (ne mazāk, kā trīs) par supervīzijas nodrošināšanu

pasūtītāja rīkotajos pasākumos.

* 1. Pasūtītājs pasūtīs pakalpojumu saskaņā ar nepieciešamību, izvēloties izpildītāju atbilstoši konkrētā pasākuma specifikai (atrašanas vietas, pasūtījuma apjoms, laiks utt.).
  2. Par katru konkrētu pakalpojumu tiks noslēgts atsevišķs līgums (pielikums Nr.3), kurā tiks atrunāts pakalpojuma apjoms, laiks, vieta un summa.
  3. Supervīziju realizāciju jānodrošina telpās ( Rēzeknes pilsētas izglītības iestādēs),vai tiešsaistē, Zoom platformā.
  4. Piedāvājuma cenā jābūt iekļautām visām izmaksām, izdevumiem, kas saistās ar pakalpojuma izpildi.
  5. Tehniskajā specifikācijā noteiktais pakalpojums jāveic laika periodā no 11.10.2021. līdz 31.12.2021., precīzu norise laiku saskaņojot ar Pasūtītāju.
  6. Pasūtītājs veic apmaksu 10 dienu laikā pēc pakalpojuma izpildes datuma, ko apliecina pieņemšanas – nodošanas akta parakstīšana.

**2.pielikums**

**Finanšu piedāvājums**

**Kam:** Rēzeknes pilsētas Izglītības pārvalde, Atbrīvošanas aleja 91, Rēzekne, LV 4600

**Pretendents:** \_\_\_\_\_\_\_\_\_\_\_\_\_\_\_\_\_\_\_\_\_\_\_, reģ. Nr. \_\_\_\_\_\_\_\_\_\_\_\_\_\_\_\_.

**Adrese:** \_\_\_\_\_\_\_\_\_\_\_\_\_\_\_\_\_\_, LV – \_\_\_\_\_\_\_\_\_.

**Tālr./fakss Nr**.\_\_\_\_\_\_\_\_\_\_\_\_\_\_.

**E-pasts:** \_\_\_\_\_\_\_\_\_\_\_\_\_\_\_\_\_\_\_\_.

Mēs piedāvājam sniegt pakalpojumu par sekojošo cenu:

|  |  |  |
| --- | --- | --- |
| Pakalpojuma nosaukums | | Cena (ar PVN) |
| 1. | **Supervīziju īstenošana Rēzeknes pilsētas izglītības iestāžu pedagogiem,**  psihoemocionāla atbalsta programmas – Supervizija pedagogiem Covid - 19  pandēmijas radīto seku mazināšanai – ietvaros, pamatojoties uz Ministru  kabineta 2021.gada 27.maija rīkojumu Nr.350 “Par finanšu līdzekļu piešķiršanu no  valsts budžeta programmas “Līdzekļi neparedzētiem gadījumiem””. |  |

Mēs apliecinām, ka:

1. esam tiesīgi ar savu personālu, tehniskajiem līdzekļiem, bez iepriekšēja finansējuma (Avansa), atbilstoši Latvijas Republikas normatīvo aktu prasībām, veikt Tehniskajā specifikācijā minētā pakalpojuma nodrošināšanu;
2. piedāvātajā līgumcenā ir iekļautas visas izmaksas, izdevumi un nodokļi, kas saistīti ar pakalpojuma izpildi;
3. norādītā summa ir maksimālā summa, kas netiks paaugstināta visa līguma darbības termiņā;
4. apņemamies (ja Pasūtītājs izvēlēsies šo piedāvājumu) slēgt līgumu un izpildīt visus līguma nosacījumus.

|  |  |
| --- | --- |
| Pilnvarotā persona |  |
|  | *(datums, amats, paraksts, vārds, uzvārds, zīmogs)* |

*Pretendents, parakstot šo Finanšu piedāvājumu, apliecina, ka izpildīs pakalpojumu par šajā Finanšu piedāvājumā norādīto cenu. Gadījumā, ja pievienotajā aprēķinā nav iekļāvis jebkādus pasūtījuma izpildei nepieciešamos materiālus, izmaksas vai nodokļus un pasūtījuma izpildes laikā šīs nepilnības tiek konstatētas, līgumā norādītā summa netiek pārrēķināta un pretendents sedz iepriekš minētās izmaksas uz sava rēķina.*

Pielikums Nr.3

**Līgums**

Par supervīzijas pakalpojuma nodrošināšanu

|  |  |
| --- | --- |
|  |  |

|  |  |  |
| --- | --- | --- |
| Rēzekne |  | Datums |
|  |  |  |

**RĒZEKNES PILSĒTAS IZGLĪTĪBAS PĀRVALDE**, reģistrācijas numurs 90000025446, juridiskā adrese: Rēzekne, Atbrīvošanas aleja 91, turpmāk tekstā – **Pasūtītājs**, tās vadītāja Arnolda Drelinga personā, kurš darbojas saskaņā ar Nolikumu no vienas puses un

**JURIDISKĀS PERSONAS NOSAUKUMS** (turpmāk – Izpildītājs)**,** tās *pārstāvja amats, vārds un uzvārds* personā, kurš/a rīkojas saskaņā *ar pārstāvības pamats*, no otras puses (turpmāk abi kopā – Puses, atsevišķi – Puse),

*[vai]*

**FIZISKĀS PERSONAS VĀRDS, UZVĀRDS**, personas kods:\_\_\_, (turpmāk – Izpildītājs), no otras puses (turpmāk abi kopā – Puses, atsevišķi – Puse), pamatojoties uz Ministru kabineta 2021.gada 27.maija rīkojumu Nr.350 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, ievērojot vadlīnijās Pedagogu supervīziju organizēšanai un īstenošanai norādīto un sadarbības līgumu starp Izglītības kvalitātes valsts dienestu un \_\_\_\_\_\_\_\_\_ (turpmāk – Noteikumi), noslēdz šādu līgumu (turpmāk – Līgums).

1. **Līguma priekšmets un summa**
   1. Pasūtītājs uzdod un Izpildītājs apņemas organizēt un nodrošināt \_\_\_\_\_ izglītības iestāžu pedagogiem psihoemocionālo atbalsta programmas Covid-19 pandēmijas radīto seku mazināšanai pakalpojumus – supervīzijas (turpmāk – Pakalpojums).
   2. Pakalpojums tiek nodrošināts, īstenojot supervīzijas sesijas (turpmāk – Pakalpojuma daļa vai supervīzijas sesija).
   3. Līguma summa sastāv no Pakalpojuma daļas cenas (turpmāk – cena), kas ir nemainīga visā

Līguma darbības laikā vienas **grupas (10 dalībnieki) supervīzijas sesija 3 (trīs) stundas klātienē vai attālināti** – cena \_\_\_\_\_\_\_\_\_EUR summa (summa vārdiem).

1.4. Līguma kopējā summa par Pakalpojumu ir \_\_\_\_\_\_EUR summa (summa vārdiem ) (turpmāk

viss kopā – Līguma summa). Pasūtītājam nav pienākums izlietot visu Līguma summu. Līguma summa ietver visas izmaksas, kas saistītas ar šajā Līgumā paredzēto Pakalpojumu sniegšanu pilnā apjomā (t.sk. telpu noma, pakalpojuma organizācijas (sagatavošanās supervīzijas sesijai, darba analīze pēc notikušas supervīzijas sesijas, atskaites sagatavošana u.tml.), izmaksas, personāla un materiālu izmaksas), visus nodokļus un nodevas, kā arī visas ar to netieši saistītās izmaksas (piemēram, dokumentu drukāšana un transporta pakalpojumi).

* 1. Līguma summā iekļauto nodokļu un nodevu samaksu veic Izpildītājs.
  2. Ja Pakalpojums faktiski tiek sniegts mazākā apmērā nekā Līgumā noteikts, Pasūtītājs veic samaksu par faktiski sniegto Pakalpojuma daļu, kas norādīts nodošanas un pieņemšanas aktā.

1. **Pušu pienākumi un tiesības**
   1. Pasūtītājs nodrošina Izpildītāju ar Pakalpojuma izpildei nepieciešamo informāciju un dokumentiem, kas ir Pasūtītāja rīcībā.
   2. Pasūtītājam ir tiesības pieprasīt, un Izpildītājam ir pienākums nekavējoties sniegt informāciju par Pakalpojuma sniegšanas gaitu un rezultātiem.
   3. Izpildītājs nodrošina Pakalpojuma sniegšanu, atbilstoši Līgumā noteiktajām prasībām, ievērojot normatīvos aktus, kas regulē šāda Pakalpojuma sniegšanu un fizisko personu datu apstrādi, kā arī Izpildītājs uzņemas atbildību par sekām, kuras iestāsies normatīvo aktu neievērošanas vai nepienācīgas ievērošanas rezultātā.
   4. Pilnvarotajām personām, kas noteiktas Līguma 9.4. punktā, ir tiesības vienoties par Pakalpojuma nodrošināšanu, t.sk. vismaz par supervīzijas sesijas norises vietu (adresi), norises datumu un laiku, kā arī par pedagogiem (vārds un uzvārds), kuri piedalās katrā konkrētajā supervīzijas sesijā. Attālinātas supervīzijas nodrošināšanai pilnvarotās personas izvēlas piemērotāko attālinātās tiešsaistes video saziņas servisu.
   5. Pasūtītājs apņemas nodrošināt, ka pedagogi, par kuriem panākta vienošanās atbilstīgi Līguma 2.4. punktā noteiktajam, var piedalīties supervīzijas sesijās.
   6. Ja Pasūtītāja apņemšanos, kas noteikta Līguma 2.5. punktā, nav iespējams īstenot, tad Pasūtītāja pilnvarotajai personai, kas noteikta Līguma 9.4.1. apakšpunktā, ir pienākums pēc iespējas ātrāk, bet ne vēlāk kā 24 stundas pirms supervīzijas sesijas sākuma, informēt Izpildītāja pilnvaroto personu, kas noteikta Līguma 9.4.2. apakšpunktā, par pedagogu(-iem), kurš(-i) nepiedalīsies attiecīgajā supervīzijas sesijā.
   7. Izpildītājam pēc Līguma 2.6. punktā minētās informācijas saņemšanas, ir tiesības:
      1. pārcelt supervīzijas sesiju uz citu dienu un laiku, par to vienojoties ar Pasūtītāju atbilstoši Līguma 2.4. punktā noteiktajam;
      2. vienojoties ar Pasūtītāju atbilstoši Līguma 2.4. punktā noteiktajam, vadīt supervīzijas sesiju, ņemot vērā, ka tajā piedalīsies mazāks pedagogu skaits, nekā iepriekš panākta vienošanās.
   8. Puses izvēlas telpu, kurā netraucēti var tikt īstenota supervīzija.
   9. Izpildītājs apņemas nekavējoties rakstveidā (elektroniskās vēstules veidā) informēt Pasūtītāju par apstākļiem, kas traucē Pakalpojuma sniegšanu noteiktajos termiņos un kārtībā.
   10. Pasūtītājam ir tiesības vai pienākums izsniegt supervīzijas dalībniekam dokumentu (apliecību vai ekvivalentu), kas apliecina tā dalību supervīzijā.
   11. Pasūtītājam ir tiesības veikt pārbaudes Pakalpojuma īstenošanas vietās un izvērtēt Pakalpojuma īstenošanas atbilstību Līgumā noteiktajām prasībām un gadījumā, ja tiek konstatētas nepilnības Līgumā noteikto saistību izpildē, dot norādījumus Izpildītājam to novēršanai.
   12. Izpildītājs Pakalpojuma īstenošanas vietā nodrošina Pasūtītāja un Izglītības kvalitātes valsts dienesta pārstāvjiem, kuriem ir tiesības veikt Izpildītāja īstenotās supervīzijas pārbaudes, ar Pakalpojumu saistīto līgumu oriģinālu vai to kopiju, kā arī dalībnieku saraksta / parakstu lapas oriģināla pieejamību.
   13. Pasūtītājs ir tiesīgs apturēt Pakalpojuma sniegšanu, ja Izpildītājs neievēro Līgumā noteiktās prasības, līdz pārkāpuma novēršanai vai zaudējumu segšanai, paziņojot par to Izpildītājam 1 (vienu) darba dienu iepriekš.
   14. Izpildītājs apņemas bez Pasūtītāja rakstiskas piekrišanas neizpaust informāciju, un veikt visus nepieciešamos pasākumus informācijas neizpaušanai, ko Izpildītājs ieguvis no Pasūtītāja Līguma izpildes gaitā, izņemot valsts institūcijas, kurām saskaņā ar likumu ir tiesības prasīt šādu informāciju.
   15. Izpildītājam ir tiesības prasīt samaksu par kvalitatīva un savlaicīga Pakalpojuma sniegšanu atbilstoši Līguma noteikumiem, un Pasūtītājam ir pienākums samaksāt Izpildītājam par Līgumā noteiktajā apjomā, savlaicīgi un kvalitatīvi sniegtu Pakalpojumu saskaņā ar Līguma noteikumiem.
   16. Izpildītājs apņemas nodrošināt dalībnieku sarakstu, kurā Pasūtītāja pedagogi ar parakstu var apliecināt savu dalību klātienes supervīzijas sesijā.
   17. Pēc dalībnieku saraksta aizpildīšanas Izpildītājs to paraksta, nodrošina, ka to nav iespējams papildināt, un nodod Pasūtītājam. Izņēmums ir dalībnieku saraksts, kurā uzkrāta informācija par attālinātas individuālās un supervīzijas grupā nodrošināšanu, kurā Izpildītājs atstāj iespēju Pasūtītāja darbiniekam vai Pasūtītāja atbildīgai personai ar parakstu apliecināt pedagogu dalību supervīzijas sesijā.
   18. Attālinātas supervīzijas sesijas norisi apliecina Izpildītāja sagatavots ekrānuzņēmums vai fotogrāfija, kurā redzams supervīzijas sesijas norises laiks, kā arī supervīzijas dalībnieki, vai dalībnieku kontaktinformācija. Izpildītājs minēto supervīzijas norises fiksācijas dokumentus nosūta Pasūtītājam uzglabāšanai.
2. **Pakalpojuma sniegšana**
   1. Līgums stājas spēkā ar dienu, kad to paraksta abas Puses, un ir spēkā līdz (gads mēnesis datums), un pilnīgai Līgumā noteikto saistību izpildei.
   2. Izpildītājs 3 (trīs) darba dienu laikā pēc Pakalpojuma un/vai Pakalpojuma daļas nodrošināšanas sagatavo, paraksta un iesniedz Pasūtītājam parakstīšanai nodošanas un pieņemšanas aktu par izpildīto pakalpojuma apjomu, pievienojot rēķinu maksājuma veikšanai par nodrošināto supervīziju.
   3. Pasūtītājs 3 (trīs) darba dienu laikā pēc Līguma 3.2. punktā saņemtā nodošanas un pieņemšanas akta un “Dalībnieku saraksta” saņemšanas, pārbauda Pakalpojuma atbilstību Līguma noteikumiem un paraksta nodošanas un pieņemšanas aktu vai rīkojas saskaņā ar Līguma 3.4. punktā noteikto.
   4. Ja Pasūtītājs konstatē trūkumus un neatbilstības iesniegtajos dokumentos, Pasūtītājs neparaksta nodošanas un pieņemšanas aktu, uzdodot Izpildītājam par saviem līdzekļiem Pasūtītāja noteiktajā termiņā izlabot dokumentus. Ja Pakalpojums nav sniegts kvalitatīvi, nodošanas un pieņemšanas aktā ir jāuzskaita konstatētās neatbilstības un trūkumi, kā arī jānorāda piemērotais līgumsods saskaņā ar Līguma 5.nodaļu. Puses paraksta nodošanas un pieņemšanas aktu pēc tam, kad Izpildītājs dokumentos ir veicis labojumus.
   5. Pasūtītājam ir tiesības neapmaksāt Pakalpojumu, ja Pakalpojums nav sniegts. Samaksu veic par faktiski veiktu Pakalpojuma daļu, par ko Puses vienojušās.
   6. Pakalpojumu uzskata par izpildītu ar dienu, kad Puses savstarpēji paraksta nodošanas un pieņemšanas aktu par Pakalpojuma izpildi, kas ir pamats rēķina izrakstīšanai.
   7. Pakalpojums var tikt pieņemts pa daļām, pusēm savstarpēji parakstot nodošanas un pieņemšanas aktu, kas ir pamats rēķina izrakstīšanai.
3. **Norēķinu kārtība**
   1. Pasūtītājs veic samaksu par Pakalpojumu 10 (desmit) darba dienu laikā pēc Pušu abpusēji parakstīta nodošanas un pieņemšanas akta un Izpildītāja rēķina saņemšanas, pārskaitot Līguma summu par faktiski sniegto Pakalpojumu uz Izpildītāja rēķinā norādīto bankas kontu no brīža, kad Pasūtītājs no Izglītības kvalitātes valsts dienesta ir saņēmis samaksu par supervīzijām.
   2. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases vai komercbankas interneta maksājumu apstrādes sistēmā.
4. **Pušu atbildība**
   1. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu. Šī Līguma ietvaros Pusēm nav pienākuma atlīdzināt otrai Pusei radušos sagaidāmās peļņas atrāvumu.
   2. Ja Izpildītājs Pasūtītāja noteiktajā termiņā nenovērš Līguma 3.4. punkta kārtībā konstatētos trūkumus, tad Pasūtītājs ir tiesīgs prasīt Izpildītājam līgumsodu 0,1%(viena desmitā daļa no procenta) apmērā no Līguma summas par katru kavējuma dienu, bet ne vairāk kā 10% (desmit procentus) no Līguma summas.
   3. Ja Pasūtītājs Līgumā noteiktajā termiņā un kārtībā nesamaksā Izpildītājam par sniegto Pakalpojumu, Izpildītājam ir tiesības prasīt Pasūtītājam līgumsodu 0,1% (viena desmitā daļa no procenta) apmērā no Līguma summas, par katru kavējuma dienu, bet ne vairāk kā 10% (desmit procentus) no Līguma summas.
   4. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz šo Līgumu, pirms tā izmaksas Izpildītājam.
   5. Izpildītājs ir tiesīgs Līguma 5.3. punktā noteikto līgumsodu norādīt rēķinā, kuru iesniedz Pasūtītājam apmaksai.
   6. Līgumsoda samaksa neatbrīvo Puses no Līguma izpildes pienākuma un neizslēdz zaudējumu atlīdzināšanas pienākumu.
5. **Konfidencialitāte**
   1. Izpildītājs – supervizors ievēro konfidencialitāti neizpaužot informāciju, kuru Pasūtītāja darbinieki supervīzijās uzticējuši, un informāciju, kura var tikt izpausta Pasūtītājam, tikai vispirms saskaņojot to ar darbiniekiem.
   2. Izpildītājs – supervizors ievēro konfidencialitāti, neizpauž Pasūtītāja nosaukumu, Pasūtītāja pedagogu vārdus, uzvārdus, dzīvesvietas informāciju. Šis noteikums ir spēkā arī pēc šī Līguma izbeigšanas.
   3. Pasūtītājs ir informēts un piekrīt, ka Izpildītājs – supervizors, ievērojot konfidencialitāti un anonimitāti, ar supervīziju vadīšanas procesu un savu metodisko darbību saistītos jautājumus savas profesionalitātes paaugstināšanas nolūkā pārrunā supervīzijās.
   4. Katrai šā Līguma Pusei ir pienākums glabāt noslēpumā visu informāciju un ziņas, kuras tā ir saņēmusi no otras Puses šā Līguma izpildes laikā un sakarā ar šo Līgumu.
   5. Ar saņemto informāciju var tikt iepazīstinātas tikai tās Pasūtītāja amatpersonas, darbinieki vai pilnvarotās personas, kuras ir saistītas ar šā Līguma izpildi, turklāt Pasūtītājs uzņemas atbildību par minētajām personām.
   6. Supervīzijām sagatavotie materiāli un supervīzijas laikā radītie darbi paliek tikai un vienīgi Pasūtītāja rīcībā, lai nodrošinātu konfidencialitāti.
6. **Nepārvarama vara (*Force Majeure*)**
   1. Puses ir atbrīvotas no atbildības par Līguma noteikumu neizpildi, ja tam par iemeslu ir notikumi vai apstākļi, kurus Puse nespēj kontrolēt, pret kuriem Puse nevarēja saprātīgi nodrošināties pirms Līguma noslēgšanas, un kurus to rašanās gadījumā Puse nevar novērst, vai pārvarēt (*Force Majeure*).
   2. Puse, kas nokļuvusi *Force Majeure* apstākļos, nekavējoties, bet ne vēlāk kā 3 (trīs) darba dienu laikā no *Force Majeure* iestāšanās paziņo par to otrai Pusei, norādot saistības, kuru izpilde nav, vai nebūs iespējama.
   3. Pēc Līguma 7.2. punktā minētā paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.
   4. Ja Puse nokavē Līguma 7.2. punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz *Force Majeure*.
7. **Līguma grozīšana un izbeigšana**
   1. Līgumu var grozīt Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža.
   2. Ja Izpildītājs nepilda vai pārkāpj Līguma saistības vai ja tiek pieņemts Pasūtītāja lēmums par finansējuma samazināšanu, kā arī citu būtisku apstākļu dēļ, Pasūtītājs ir tiesīgs vienpusēji atkāpties no Līguma, paziņojot par to rakstveidā Izpildītājam 10 (desmit) darba dienas iepriekš.
   3. Pasūtītājam ir tiesības vienpusēji izbeigt Līgumu bez jebkādu zaudējumu atlīdzības pienākuma, ja Pasūtītājam ir zudusi nepieciešamība saņemt Pakalpojumu no Izpildītāja, informējot Izpildītāju rakstiski vismaz 10 (desmit) darba dienas iepriekš.
   4. Puses ir tiesīgas izbeigt Līgumu, noslēdzot savstarpēju rakstisku vienošanos, vienlaikus vienojoties par savstarpējo norēķinu kārtību.
   5. Ja Līgums tiek izbeigts Līguma 8.2., 8.3. vai 8.4.punkta gadījumā, Izpildītājam ir pienākums 3 (trīs) darba dienu laikā atmaksāt Pasūtītājam saņemto avansa maksājumu, ja tāds tika veikts, vienlaikus vienojoties par savstarpēju norēķinu kārtību, par faktiski sniegtu Pakalpojumu, vai Pakalpojuma daļu, kuru Pasūtītājs ir saskaņojis un pieņēmis ar nodošanas un pieņemšanas aktu.
8. **Citi noteikumi**
   1. No Līguma izrietošos strīdus Puses risina savstarpēju sarunu ceļā. Ja Puses nespēj atrisināt strīdu savstarpēju sarunu ceļā, to izskata Latvijas Republikas tiesā saskaņā ar Latvijas Republikas normatīvajiem aktiem.
   2. Gadījumā, ja viens vai vairāki Līguma noteikumi jebkādā likumīgā veidā kļūst vai tiek atzīti par spēkā neesošiem, nelikumīgiem vai nesaistošiem, tas nekādā veidā neietekmē un neierobežo pārējo Līguma noteikumu spēkā esamību.
   3. Visi paziņojumi un pretenzijas, kas saistīti ar Līguma izpildi, rakstveidā iesniedzami otrai Pusei.
   4. Līguma izpildes laikā Puses nosaka šādus pilnvarotos pārstāvjus:

9.4.1. no Pasūtītāja puses: atbildīgās personas vārds, uzvārds, tālrunis numurs, e-pasts: e-pasts;

9.4.2. no Izpildītāja puses: atbildīgās personas vārds, uzvārds, tālrunis numurs, e-pasts: e-pasts (ja attiecināms).

* 1. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par nodošanas un pieņemšanas akta noformēšanu un iesniegšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai, kā arī par citu Līguma noteikumu ievērošanu, kuros pilnvarotie pārstāvji īpaši norādīti.
  2. Līgumam ir pielikums (ja nepieciešams), kas ir Līgumi neatņemama sastāvdaļa.
  3. Noslēdzot Līgumu, Puses apliecina, ka Pušu rīcībā ir pietiekoši resursi, lai savlaicīgi un kvalitatīvi veiktu visas Līgumā un tā pielikumos noteiktās saistības, kā arī tiks ievērotas Līguma un Noteikumu prasības.
  4. Puses apliecina, ka uz Līguma noslēgšanas brīdī supervīzijas pakalpojuma sniedzējam nav nodokļu parādi, kas kopsummā kādā no valstīm pārsniedz 150 *euro*, un nav interešu konflikta attiecībā pret pašvaldības darbinieku atbilstoši likumam “Par interešu konflikta novēršanu valsts amatpersonu darbībā”.
  5. Līgums ir sagatavots latviešu valodā 2 (divos) eksemplāros uz lapu skaits (lapu skaits vārdiem) lapām. Viens no Līguma eksemplāriem glabājas pie Pasūtītāja, otrs – pie Izpildītāja. Abi eksemplāri ir ar vienādu juridisku spēku.

**10. Pušu rekvizīti un paraksti**

|  |  |
| --- | --- |
| PASŪTĪTĀJS | IZPILDĪTĀJS |
| **Rēzeknes pilsētas domes**  **Izglītības pārvalde**  Reģ. Nr.: 90000025446  Adrese: Atbrīvošanas aleja 91,  Rēzeknē, LV 4601  Tālr.: 646 22203  Fakss: 64607157  E-pasts: [izglītība@rezekne.lv](mailto:izglītība@rezekne.lv)  Kredītiestāde: A/S SEB Banka  Kredītiestādes SWIFT kods: UNLALV2X  Norēķinu konts: LV80UNLA0050009491831 | **Nosaukums**  Reģ. Nr.: numurs  Adrese: adrese  Tālr.: numurs  Fakss: numurs  E-pasts: e-pasts  Kredītiestāde: nosaukums  Kredītiestādes SWIFT kods: numurs  Norēķinu konts: numurs |
| A.Drelings  (paraksts)  Vārds un uzvārds | (paraksts)  Vārds un uzvārds |